Here is a page extracted from Wikipedia that may contain CSS, HTML, and a lot of unformatted text.

Title: Binaceit
Content: Binaceit (Vinaceite en castellano) ye un municipio de la provincia de Teruel, situato en la comarca de lo Baixo Martín. La suya población ye de 332 habitants (2007), en una superficie de 50,1 km² y una densidat de población de 6,63 hab/km².

Cheografía 
Ye situau en la marguin dreita de lo río Aguas sobre una espuenda. Lugar con forma de meya luna.

A lo norte de Binaceit bi ha un glacis conoixiu como El Saso y que consiste restos d'un ventallo aluvial que sedimentó lo río Aguas salindo de la foz que esgarrapó en los zaguers materials mesozoicos debant de la suya entrada en la depresión d'Ebro.

Mugas

Historia 
La primera mención de lo lugar ye de 1177 cuan en un texto amaneix lo nombre d'un habitant de Codo se deciba Xenen de Binizaet.

En la baixa Edat Meya yera un lugar de mayoría musulmana.

Alifonso V lo Magnanimo donó Binaceit a Chuan Ferrández d'Íxar y Centelles.

Toponimia 
En los textos medievals s'escribiba Vinaceit, la forma actual sin -t ye mes tardana.

La forma Vinacey la trobamos en textos de lo proceso chudicial por la succesión de lo segundo duque de Íxar Juan Francisco Cristóbal Luis Fernández de Híjar y Fernández de Heredia, en lo que bels habitants d'Íxar escribioron:

Cuan en 1775 l'arquitecto Agustín Sanz entró a fer part de la Real Academia de San Fernando de Madrid presentó pa la suya gracuación un plano de la Iglesia de Binacey en Aragón, con lo que podemos veyer una tendencia recient a la perduga de la consonant final.

En lo sieglo XX la chent viella de lo Baixo Martín ha conservato esta variant d'este nombre sin t final Binazai (o diftongo ai ye una derivación de ei que sona cuasi ai, como la traza de pronunciar lei, rai, sais, paine ecetra en castellano d'Aragón). Esta forma Binazai huei encara la fan servir los chovens, pero només en sentito ironico.

Demografía

Administración

Reparto de concellers

Alcaldes

Apellitos 
L'apellito tipico d'este lugar ye Pequerul, probable derivato de lo catalán Pecorull. Tamién ye present l'apellito Bielsa.

Molimentos

Molimentos relichiosos 
 Ilesia d'o sieglo XVIII de San Chuan Batista.

Veyer tamién 
 Lista de municipios de Teruel

Bibliografía 
Demelsa Ortiz Cruz: Aproximación al estudio toponímico de algunos lugares aragoneses de la Casa de Híjar. Cuadernos del Ducado de Híjar, 1. 2008.

Referencias